סמל המדינה

הכנסת

ג' באדר התשפ"ה

03 במרץ, 2025

**4825**

לכבוד

יו"ר הכנסת, ח"כ אמיר אוחנה

אדוני היושב ראש,

אבקש להעלות על סדר יומה של הכנסת הצעה דחופה בנושא:

הקמת ועדת הייעול הממשלתית הישראלית

דברי הסבר:

בעולם כולו מדינות מובילות מבינות שממשלה קטנה ויעילה מספקת שירותים טובים יותר לאזרחיה בעלות נמוכה יותר ומאפשרת למשק לשגשג. בארצות הברית אילון מאסק מוביל את ה-DOGE, גוף ממשלתי פורץ דרך שמטרתו לאתר ולצמצם בזבוזים, לבטל רגולציה מכבידה ולייעל את המערכות הציבוריות. בארגנטינה הנשיא חאבייר מיליי מוביל מהלך חסר תקדים לצמצום המגזר הציבורי, להפחתת נטל המסים, להגברת התחרות ולשבירת כוחה של הביורוקרטיה ושל קבוצות אינטרס כמו ועדי עובדים כוחניים. הם לא עושים זאת בזהירות ובאופן מדוד אלא בנחישות ובראייה רחבה של הצורך בשינוי אמיתי. והדברים האלו עובדים. הוצאות הממשלה הצטמצמו, הכלכלה התייעלה, השירותים לציבור הפכו נגישים ומהירים יותר והנטל על האזרח פחת.  
גם בישראל הגיעה העת לפעול באותה נחישות. אחרי מלחמת חרבות ברזל, כשהמשק תחת לחץ כבד והממשלה נדרשת להגדיל הוצאות ביטחוניות, אין לנו את הפריבילגיה להמשיך עם מנגנון ציבורי מסורבל, רגולציה מכבידה, מיסוי גבוה וקבוצות כוח המונעות תחרות והתקדמות.   
נכון שהוקמה רשות ההסדרה בממשלה הקודמת במטרה לטפל ברגולציה מיותרת, ואף לאחרונה הוקמה ועדה בכנסת בנושא, אך אלו צעדים קטנים מידי ולא מספקים. המנגנון הממשלתי זקוק לרפורמה עמוקה ורחבה יותר.  
אנחנו חייבים לפעול כמו מאסק וכמו מיליי, בגישה עקבית, נחושה ואחראית, לנצל את המשבר להזדמנות אמיתית ולבצע את השינויים המבניים שהמדינה זקוק

בכבוד רב,

חבר הכנסת שמחה רוטמן